HU Az Európai Unió Hivatalos Lapja L 112/14

A BIZOTTSÁG 364/2008/EK RENDELETE

(2008. április 23.)

a 716/2007/EK európai parlamenti és tanácsi rendeletnek a külföldi leányvállalatokra vonatkozó statisztikák továbbításának technikai formátuma és a tagállamoknak engedélyezendő eltérések tekintetében történő végrehajtásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a külföldi leányvállalatok szerkezetére és tevékenységére vonatkozó közösségi statisztikákról szóló, 2007. június 20-i 716/2007/EK európai parlamenti és tanácsi rendeletre (1) és különösen annak 9. cikke (1) bekezdésének a) és b) pontjára,

mivel:

(1) A 716/2007/EK rendelet közös keretet hozott létre a külföldi leányvállalatok szerkezetére és tevékenységére vonatkozó közösségi statisztikák rendszeres előállításához.

(2) A 716/2007/EK rendelet I., II. és III. mellékletében szereplő, a külföldi leányvállalatokra vonatkozó statisztikák esetében meg kell határozni továbbításuk technikai formátumát és folyamatát, hogy a tagállamok között összehasonlítható és harmonizált adatok készüljenek, csökkenjen az adattovábbítási hibák kockázata, és felgyorsuljon az összegyűjtött adatok feldolgozása és felhasználók számára való elérhetővé tétele. Ezért végrehajtó eszközöket kell létrehozni, amelyeket kiegészítenek az Eurostat külföldi leányvállalati statisztikák előállításához megfogalmazott ajánlásait tartalmazó, rendszeresen felülvizsgált kézikönyvének utasításai (Recommendations Manual on the Production of Foreign Affiliates Statistics).

(3) Ezenkívül a tagállamoknak eltéréseket kell engedélyezni a 716/2007/EK rendelet rendelkezéseitől, hogy elvégezhessék nemzeti statisztikai rendszerük szükséges átalakítását. Ez elsősorban új statisztikai regiszterek és adatgyűjtési módszerek kialakításához kapcsolódik. A külföldi leányvállalatokra vonatkozó külső statisztikák sajátos problémája, hogy az elemzendő statisztikai egység nem azonos az adatszolgáltató egységgel, és nem a tagállamokban honos.

(4) Az ebben a rendeletben előírt intézkedések összhangban vannak a statisztikai programbizottság véleményével,

ELFOGADTA EZT A RENDELETET:

1. cikk

E rendelet I. mellékletében van meghatározva a külföldi leányvállalatokra vonatkozó belső statisztikák közös moduljának a 716/2007/EK rendelet 9. cikke (1) bekezdésének a) pontjában említett technikai formátuma.

2. cikk

Az 1. cikkben említett formátumot alkalmazzák a tagállamok a 716/2007/EK rendelet I. mellékletében a 4. szakasz 1. pontjában hivatkozott első referenciaévre és az azt követő évekre vonatkozó adatok esetében.

3. cikk

E rendelet II. mellékletében van meghatározva a külföldi leányvállalatokra vonatkozó külső statisztikák közös moduljának a 716/2007/EK rendelet 9. cikke (1) bekezdésének a) pontjában említett technikai formátuma.

4. cikk

A 3. cikkben említett formátumot alkalmazzák a tagállamok a 716/2007/EK rendelet II. mellékletében a 4. szakasz 1. pontjában hivatkozott első referenciaévre és az azt követő évekre vonatkozó adatok esetében.

5. cikk

A 716/2007/EK rendelet szerint benyújtandó adatokat elektronikus formában kell továbbítani az illetékes nemzeti hatóságoktól a Bizottságnak (Eurostatnak). A továbbítás formátuma összhangban áll a Bizottság (Eurostat) által meghatározott adatcsereszabványokkal. Az adatokat elektronikus eszközökkel kell továbbítani vagy feltölteni a Bizottság (Eurostat) által fenntartott egypontos adatbeviteli rendszerbe.

A tagállamok e rendelet előírásai szerint megvalósítják a Bizottság (Eurostat) által megadott adatcsereszabványokat és iránymutatásokat.

6. cikk

A tagállamok minden adatátadáskor elektronikus formában megadják a Bizottságnak (Eurostatnak) a szükséges metaadat-információkat az Eurostat külföldi leányvállalati statisztikák előállításához megfogalmazott ajánlásait tartalmazó kézikönyvének (Recommendations Manual on the Production of Foreign Affiliates Statistics) legutóbbi verziójában meghatározott struktúrában.

7. cikk

A 716/2007/EK rendelet 9. cikke (1) bekezdésének b) pontjában említett eltéréseket e rendelet III. melléklete állapítja meg.

8. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2008. április 23-án. a Bizottság részéről Joaquín ALMUNIA a Bizottság tagja

(1) HL L 171., 2007.6.29., 17. o.

I. MELLÉKLET A KÜLFÖLDI LEÁNYVÁLLALATOKRA VONATKOZÓ BELSŐ STATISZTIKÁK TOVÁBBÍTÁSÁNAK TECHNIKAI JELLEMZŐI 1. Bevezetés A hatékony adatfeldolgozásnak alapfeltétele az adatrekordok szerkezetének szabványosítása. Ez a Bizottság (Eurostat) által meghatározott adatcsereszabványokkal összhangban történő adatszolgáltatás egyik szükséges szakasza. Az adatokat rekordok sorozataként továbbítják, amelyek legnagyobb része az adatok jellemzőit írja le (ország, referenciaév, gazdasági tevékenység, földrajzi bontás stb.). Maga az adat egy szám, amelyhez jelzetek és magyarázó lábjegyzetek kapcsolódhatnak. Ezek arra szolgálnak, hogy az adatokhoz magyarázatokat fűzzenek, amelyek további információkkal szolgálnak a felhasználóknak például az egyik évről a másikra bekövetkezett rendkívüli mértékű változásokról. Adatsorozatonként egy-egy fájlt kell megadni. A bizalmas adatok elküldésénél a tényleges értéket meg kell adni az értékmezőben, a rekordot pedig jelzettel kell ellátni, amely feltünteti a rekordban lévő bizalmas adatok jellegét. A tagállamoknak a bontások összes aggregációs szintjét be kell küldeniük a 716/2007/EK rendeletben meghatározottak szerint. Ezenkívül az adatoknak minden másodlagos bizalmasságra vonatkozó jelzetet is tartalmazniuk kell, összhangban a nemzeti szintű bizalmassági szabályokkal. A tagállamoknak minden adatsorozat esetében teljes sorokat kell benyújtaniuk, amelyek a 716/2007/EK rendelet által előírt, ám rendelkezésre nem álló – vagyis a tagállam által be nem gyűjtött – adatok rekordjait is tartalmazzák. A tagállamban nem létező tevékenységek/jelenségek adatait a rekordban nullával kell jelölni („0” kód az értékmezőben). Az értékmezőben a „0” kód olyan létező tevékenységek esetében is használható, amelyeknél az adat kicsi, és így a kerekítés folytán nullával egyenlő. A monetáris adatokat ezer nemzeti devizaegységben kell megadni (az euróövezet országainál ezer euróban). Az eurózónához csatlakozó országok a csatlakozás évében esedékes monetáris adataikat a nemzeti deviza helyett már euróban adják meg. 2. Adatsor-azonosító A külföldi leányvállalatokra vonatkozó belső statisztikák jelentésénél a következő adatsor-azonosítókat fogják használni: Az 1G sorozat esetében: SBSFATS_1GA1_A. Az 1G2 sorozat esetében: SBSFATS_1GB1_A. 3. Adatszerkezet és a mezők meghatározása Ez a szakasz áttekinti az adatszerkezetet, valamint meghatározza a mezőket, és a használandó kódokat és attribútumokat. A felhasználandó kódok megtalálhatók az Eurostatnak a 716/2007/EK rendelet 7. cikkében említett külföldi leányvállalati statisztikák előállításához megfogalmazott ajánlásait tartalmazó kézikönyvének (Recommendations Manual on the Production of Foreign Affiliates Statistics) legutóbbi verziójában. Minden mezőt be kell küldeni, akkor is, ha üres. A mezők balról jobbra haladva az alábbiak: Mezőszám Mező azonosító (név) Típus és méret Meghatározás 1. Adatsor-azonosító AN2…3 A sorozat alfanumerikus kódja a 716/2007/EK rendelet I. mellékletének 3. szakaszában meghatározottak szerint, pl. 1G az 1G-sorozathoz (2-IN szintű földrajzi bontás 3. szintű tevékenységi bontással kombinálva), 1G2 az 1G2-sorozathoz (3. szintű földrajzi bontás az összes gazdasági tevékenységgel kombinálva). 2. Referenciaév N4 Referenciaév négy számjeggyel, pl. 2007. 3. Területi egység AN2 A nyilatkozó ország kódjának felel meg. A NUTS 0 kódot kell használni. 4. Méretkategória N2 A méretkategória kódja, pl. 30 az „összes” esetében. 5. Gazdasági tevékenység AN1…4 A NACE-tételek és a standard aggregátumok alfanumerikus vagy numerikus kódjai, a 716/2007/EK rendelet III. mellékletében található 3. szintű tevékenységi bontás szerint. Például a BUS az összes gazdasági tevékenység (Business Economy) standard tevékenységi kódja. A nem standard aggregátumokat jelölni kell a 14. mezőben. A NACE-kódokban nem szabad pontokat használni. Például a bányászat és kőfejtés kódja C, az élelmiszer és ital gyártásáé 15, a szálláshely-szolgáltatásé 551. 6. FATS-azonosító (foreign affiliates statistics) N2 A végső ellenőrzést gyakorló szervezeti egység országa esetében 30. 7. A végső ellenőrzést gyakorló szervezeti egység országa AN2 Az azon országnak megfelelő országkód, ahol a végső ellenőrzést gyakorló szervezeti egység honos. A 716/2007/EK rendeletben a 2-IN és 3. szintű földrajzi bontás esetében meghatározott kódokat kell használni. 8. Mutatók AN4…5 A 716/2007/EK rendelet I. mellékletének 2. szakaszában megállapított mutatók. 9. Adatérték AN1…12 Az adatok numerikus értéke egész számra kerekítve, tizedes helyi értékek nélkül (a negatív értékek elé mínuszjelet kell tenni). Ha az adatot azért nem küldik el, mert nem áll rendelkezésre, akkor „na”-t kell használni. 10. Minőségi jelzet AN…1 R: felülvizsgált adat, P: ideiglenes adat, W: gyönge minőségű adat, amely a közösségi összesítések kiszámolásához felhasználható, de nemzeti szinten nem terjeszthető, E: becsült érték. Egyúttal be kell nyújtani a felülvizsgálat leírását. 11. Bizalmassági jelzet AN…1 A, B, C, D, F, H: az adat bizalmasságát és a bizalmasság okát jelzi. A : Túl kevés a vállalkozás B : Egyetlen vállalat dominál az adatokban C : Két vállalat dominál az adatokban D : Másodlagosan bizalmas adat az A, B, C, F vagy H jelzettel ellátott adatok védelme érdekében F : Az adat a p%-szabály (p-percent rule) alkalmazásával bizalmas H : Érzékeny jellege vagy a 716/2007/EK rendeletben elő nem írt adatok védelme érdekében nemzeti szinten nem közzétett adat (manuálisan bizalmas adat). 12. A legnagyobb egység dominanciája/részesedése N…3 Legfeljebb 100 értékű numerikus adat, amely az adatokban domináló, és ezért azokat bizalmassá tevő egy vagy két vállalkozás százalékos dominanciáját adja meg. Az értéket a legközelebbi egész számra kerekítik: 90,3 például 90 lesz, 94,5 pedig 95. Ezt a mezőt csak akkor kell használni, ha a B vagy C bizalmassági jelzetet használták az előző mezőben. Ha az előző mezőben F szerepel, akkor ebben a mezőben a legnagyobb vállalkozás részesedését kell megadni. 13. A második legnagyobb egység részesedése N…3 Legfeljebb 100 értékű numerikus adat. Ezt a mezőt akkor kell használni, ha a 11. mezőben az F bizalmassági jelzet szerepel. A mező a második legnagyobb vállalkozás részesedését adja meg. 14. NACE-kódok aggregálása AN…40 Ezt a mezőt több NACE-kód nem standard aggregálása esetén kell használni. 15. Az adatértékek egysége AN3…4 Ez a mező használható annak jelzésére, hogy alkalmaztak-e nem standard egységeket: A következő kódokat kell használni: UNIT: nem monetáris adategységek KEUR: ezer EUR az euróövezet tagországainak monetáris adatai esetében KNC: ezer nemzeti devizaegység nem euróövezeti tagországok monetáris adatai esetében. 16. Lábjegyzet AN…250 Az adatokra vonatkozó szabad jegyzet, amely módszertani jegyzetként vagy a benyújtott adatok jobb megértését segítő kiegészítő magyarázatként tehető közzé. Megjegyzés: AN=alfanumerikus (pl. AN…8 – legfeljebb 8 karakterből álló alfanumerikus érték, de a mező üres is lehet, AN1…8 – legalább 1 és legfeljebb 8 karakterből álló alfanumerikus érték, AN1 – pontosan 1 karakterből álló alfanumerikus érték; N=numerikus (pl. N1 – pontosan 1 karakterből álló numerikus érték).

II. MELLÉKLET A KÜLFÖLDI LEÁNYVÁLLALATOKRA VONATKOZÓ KÜLSŐ STATISZTIKÁK TOVÁBBÍTÁSÁNAK TECHNIKAI JELLEMZŐI 1. Bevezetés A hatékony adatfeldolgozásnak alapfeltétele az adatrekordok szerkezetének szabványosítása. Ez a Bizottság (Eurostat) által meghatározott adatcsereszabványokkal összhangban történő adatszolgáltatás egyik szükséges szakasza. 2. Adatsor-azonosító A külső külföldi leányvállalatokra vonatkozó statisztikák jelentésénél a következő adatsor-azonosítót fogják használni: DSI+BOP_FATS_A 3. Adatszerkezet, kódlisták és attribútumok Ez a szakasz áttekinti az adatszerkezetet, és a használandó kódlistákat és attribútumokat. Az attribútumok lehetséges értékei megtalálhatók az Eurostatnak a 716/2007/EK rendelet 7. cikkében említett külföldi leányvállalati statisztikák előállításához megfogalmazott ajánlásait tartalmazó kézikönyvének (Recommendations Manual on the Production of Foreign Affiliates Statistics) és az Eurostat fizetési mérleggel foglalkozó vademecumának (Balance of Payments Vademecum) legutóbbi verzióiban. Minden mezőt be kell küldeni, akkor is, ha üres. A mezők balról jobbra haladva az alábbiak: Mezőszám Mező azonosító (név) Kódlista neve vagy fogalom Típus és méret Meghatározás 1. Gyakoriság CL_FREQ AN1 A sorozatok gyakorisága. 2. Referenciaterület vagy adatszolgáltató CL_AREA_EE AN2 A mért gazdasági jelenséghez kapcsolódó ország vagy földrajzi/politikai országcsoport. 3. Kiigazítási mutató CL_ADJUSTMENT AN1 Azt mutatja, hogy sor került-e szezonális és/vagy munkanapokkal történő kiigazításra. 4. Adattípus CL_DATA_TYPE_FATS AN1 Az adattípust írja le. 5. A FATS (foreign affiliates statistics) kódolt tétele CL_FATS_ITEM AN3…8 FATS-mutatók kódolt tétele. 6. Valutanem szerinti bontás CL_CURR_BRKDWN AN1 Tranzakciók és pozíciók devizanem szerinti bontása. 7. Ügyfél területe CL_AREA_EE AN2 Azon ország vagy földrajzi/gazdasági országcsoport, ahol a referenciąterület vagy az adatszolgáltató leányvállalata található. 8. Sorozatok megnevezése CL_SERIES_DENOM AN1 Megnevezés szerinti devizanem vagy különleges lehívási jogok. 9. A rezidens gazdasági tevékenysége CL_BOP_EC_ACTIV_R1 N4 NACE-kódok és a rezidens gazdasági tevékenységének speciális aggregátumai. 10. Nem rezidens gazdasági tevékenysége CL_BOP_EC_ACTIV_R1 N4 NACE-kódok és a nem rezidens gazdasági tevékenységének speciális aggregátumai. 11. Időszak TIME_PERIOD AN4…35 Referenciaév. 12. Időformátum kódja TIME_FORMAT AN3 Egyetlen időszakot vagy idősorozatot ír le. 13. Megfigyelési érték OBS_VALUE AN…15 Numerikus adatérték (a negatív értékek elé mínuszjelet kell tenni). 14. Megfigyelési státus CL_OBS_STATUS AN1 Az értékminőséggel illetve egy-egy szokatlan vagy hiányzó értékkel kapcsolatos információ. 15. Megfigyelés bizalmassága CL_OBS_CONF AN1 Információ arról, hogy a megfigyelés a címzett intézményen kívül is nyilvánosságra hozható-e. Az üres mező a nem bizalmas adatokat jelzi. 16. Küldő szervezet CL_ORGANISATION AN3 Az adatot küldő jogi személy. 17. Címzett CL_ORGANISATION AN3 Az a jogi személy, amelyhez beérkezik az adat. Megjegyzés: AN=alfanumerikus (pl. AN…8 – legfeljebb 8 karakterből álló alfanumerikus érték, de a mező üres is lehet, AN1…8 – legalább 1 és legfeljebb 8 karakterből álló alfanumerikus érték, AN1 – pontosan 1 karakterből álló alfanumerikus érték; N=numerikus (pl. N1 – pontosan 1 karakterből álló numerikus érték).